Tusenbeinkreps

Tusenbeinkreps (Sarsoctraca, Anostraca) er en gruppe av bladfotinger (på nivå av både underklasse og orden) og er små, stort sett planktoniske krepsdyr som hovedsakelig lever i ferskvann eller brakkvann. På engelsk kalles de «fairy shrimp». Tusenbeinkrepsene er vanligvis 6-25 mm lange, men opp til 17 cm er registrert. Sol Felty Light og James T. Carlton, The Light and Smith Manual: Intertidal Invertebrates from Central California to Oregon, 4.utgave, University of California Press, 2007, side 414-417. 
De fleste artene har 20 kroppsledd, med i alt 11 par nesten helt like, svært tynne bladformede ben (phyllopoder) som brukes både til å svømme med og til respirasjon som en slags gjeller. Kroppen mangler omsluttende skallpanser.D. R. Khanna, «Segmentation in arthropods», i: Biology of Arthropoda, Discovery Publishing House 2004, side 316–394.  Tusenbeinkreps har en todelt livssyklus, de klekkes om sommeren og lever om lag 1-2 måneder som larver, og deretter knapt like lenge som forplantningsdyktige krepsdyr. Arter i norske fjellvann har typisk 30-45 dager over hver av de to syklusene. Den vanligste artsgruppen er Artemia.

Tusenbeinkreps lever i små dammer og saltsjøer hvor eggene kan overleve lange tørkeperioder. Utbredelsen spenner over flere kontinenter, fra ørkener til Antarktis. De svømmer med ryggen ned, og filtrerer vannet eller skraper stein for å finne føde. De er en viktig matkilde for mange fisk og fugler (blant annet flamingo), og kan brukes som fiskefôr.J. M. Melack, «Saline and soda lakes», i: Sven Erik Jørgensen (red),Ecosystem Ecology, Academic Press, 2009, side 380–384.
Eggene kan klekkes i vann og larvene brukes da ofte som mat i akvarium.Introduction to Branchiopoda, University of California, Berkeley. Besøkt 19. august 2016.

Gruppen ble første gang beskrevet av den norske havforskeren Georg Ossian Sars i 1867. Den inneholdt tidligere 8 familier og 26 slekter, men i nyere tid tenderer forskningen til å regne bare en familie og en slekt under gruppen, mens de øvrige 7 familiene muligens vil tilordnes gruppen via underordner.

Av gruppen er det observert fem ferskvannsarter i Skandivania.Hans G Hansson, NEAT  - Krepsdyrarter i Atlanterhavet og Skandinavia, South Scandinavian Marine Crustacea check-list, Tjärnö marinbiologiske laboratorium, Gøteborgs universitet, Sverige 1990, revidert 1996, utgave 1998. Besøkt 29. oktober 2017. Tre av artene lever i elver og vann i Norge: Langhalet tusenbeinkreps (Branchinecta paludosa ) lever i Nord-Norge og i høyere strøk i Sør-Norge ned til 1100 moh. Korthalet tusenbeinkreps (Polyartemia forcipata) finnes i fjellvann i Nord-Trøndelag og Nord-Norge. Sørlig tusenbeinkreps (Tanymastix stagnalis) ble funnet i Norge etter 2010, og kun på få steder i fjellvann i Møre og Romsdal. Den blir 6-10 mm lang.

 Taksonomi 
Før ca. 2010-2013 var tusenbeinkreps (Anostraca) en av fire hovedgrupper av bladfotingerDavis, George E., Martin, Joel W.: An Updated Classification of the Recent Crustacea , Natural History Museum of Los Angeles County 2001, side 1-132. Tidligere regnet man 8 familier med 300 arter.Luc Brendonck, D. Christopher Rogers, Jorgen Olesen, Stephen Weeks og Walter R. Hoch, «Global diversity of large branchiopods(Crustacea: Branchiopoda) in freshwater», i: V. Balian, Christian Lévêque, Hendrik Segers og Koen Martens, Developments in Hydrobiology 198: «Freshwater Animal Diversity Assessment», Hydrobiologia, 2008, bind 595, nummer 1, side 167–176
Etter en omfattende revisjon (2016) delt inn i to underklasser: «bladfotinger» (Phyllopoda) og «tusenbeinkreps» (Sarsostraca), hvor Anostraca tilhører sistnevnte. En omfattende systematikk ble revidert og presentert i World Register of Marine Species (WoRMS) i 2016., professor Geoff Boxhall (red), 2016. Besøkt 19. august 2016.

 Rekke: Krepsdyr (Crustacea) -  arter Brünnich, 1772
 Klasse bladfotinger (Branchiopoda)
 Underklasse «tusenbeinkreps» Sarsostraca Tasch, 1969
 Orden tusenbeinkreps (Anostraca) G. O. Sars, 1867
 Usikker underorden Artemiina
 Familie Artemiidae – 1 slekt, 9 arter
 Slekt saltsjøkreps (Artemia) Leach, 1819
 Usikker underorden Anostracina
 Familie Branchinectidae – 1 slekt, 45 arter 
 Familie Branchipodidae – 5 slekter, 35 arter 
 Familie Chirocephalidae – 9 slekter, 81 arter 
 Usikker familie Parartemiidae – 1 slekt, 13 arter 
 Familie Streptocephalidae – 1 slekt, 56 arter 
 Familie Tanymastigidae – 2 slekter, 8 arter 
 Familie Thamnocephalidae – 6 slekter, 62 arter 
 Underklasse «bladfotinger» Phyllopoda

Taksonomi før 2013
Nedenfor gjengis eldre taksonomi fra før 2013, med angivelse for enkelte grupper hvordan de ble behandlet etter den nye systematiseringen.
 Rekke: Krepsdyr (Crustacea) -  arter Brünnich, 1772
 Klasse bladfotinger (Branchiopoda)
 Orden tusenbeinkreps (Anostraca) - beholdt som orden, innenfor underklasse Sarsoctraca
 Familie Artemiidae – 1 slekt, 8-9 arter - beholdt
 Familie Branchinectidae – 1 slekt, 45 arter 
 Familie Branchipodidae – 5 slekter, 35 arter 
 Familie Chirocephalidae – 9 slekter, 81 arter 
 Familie Parartemiidae – 1 slekt, 13 arter 
 Familie Streptocephalidae – 1 slekt, 56 arter 
 Familie Tanymastigidae – 2 slekter, 8 arter 
 Familie Thamnocephalidae – 6 slekter, 62 arter

 Referanser 

 Eksterne lenker 

Kategori:Krepsdyr
Kategori:Krepsdyr formelt beskrevet i 1867